Уважаеми приятели,

В този документ са представени правила и сценарий за провеждане на официалните визити, които предстои да направя през мандат 2019-2020 като Гуверньор на Дистрикт 2482 - България.

**Ред и програма за провеждане на официална среща на Ротари клуб с**

**дистрикт гуверньора на Д 2482 България мандат 2019-2020**

**1 Оборудване на залата за срещата**

1.1 Знамена:

• Знаме с Логото на годината - осигурява Дистрикт гуверньора

• Знаме на Република България

• Знаме на клуба домакин, на Ротаракт и Интеракт ако има такива

1.2 Други:

* Ротари камбана, чук
* Молитва
* Химн на България, химн на Ротари България( според традицията в клуба)
* Екран (може и бяла стена) и мултимедия при възможност.

**2 Участници**

• Дистрикт гуверньора

• Асистент Дистрикт гуверньора за зоната

• Членовете на клуба домакин на срещата

• Членовете на Ротаракт клуба (там, където има)

• Членовете на Интеракт клуба (там, където има)

• Брачни партньори, спътници на ротарианците и приятели на клуба (по желание)

• Членове на Екипа на Д2482 и всеки ротарианец-легитимирал се като такъв!

**3 Необходими писмени материали**

3.1 Материали на Дистрикт гуверньора

 Секретарят на дистрикта, в деня преди посещението, изпраща на дистрикт гуверньора актуални данни за клуба домакин, според въведената информация в базата данни на сайта на РИ и Дистрикт 2482 - числен състав по РИ; платени задължения към РИ и Д 2482; дарения към Фондация Ротари в текущата и предходна година; въведен борд и председатели на клубни комисии; информация за работа по младежките програми РАК, ИАК; информация за клуба, въведена в Rotary Club Central др.

3.2 Материали на клуба домакин

* **Попълнена форма - въпросник за посещение на дистрикт гуверньора( която може да се изпрати една седмица преди това на Секретаря на Дистрикта или на Гуверньора)**
* **Приет от борда и клуба план за работата на клуба през 2019-2020 Ротари година**

**4. Програма за провеждане на клубна среща при официалното посещение на Дистрикт гуверньора**

4.1. Първи етап на срещата. Участват::

• Президентът и членовете на Борда на клуба

• Председателите на комисии на клуба

• Президентът на Ротаракт, където има

• Президентът на Интеракт, където има

• Асистент гуверньора на зоната, в която е клубът

• Членове на екипа на Дистрикт 2482.

По време на тази среща се обсъждат административни въпроси и състоянието на клуба, както и информация от попълнения въпросник и план. Отправят се въпроси към дистрикт гуверньора по различни теми, касаещи работата на клуба.

4.2 Втори етап на срещата:

Официална среща с Ротарианци, Ротарактори, Интерактори, близки на членовете на клуба, приятели на РК, кандидати за членове на клуба.

**Основна цел – Дистрикт гуверньорът да презентира целите на Дистрикта за годината, да представи себе си и семейството си, конвенцията в Хонолулу и да чуе гласа на ротарианците.**

Презентация на Дистрикт Гуверньора след кратки встъпителни думи .

**Разговор – дискусия с членовете на клуба (РАК, ИАК).**

Оценка за състоянието на клуба и връчване на ротариански отличия (ако има такива). Връчване на значки на нови членове (ако има такива). Други церемонии. (ако клубът желае да се включат такива в срещата е необходимо да се изпрати информация на секретаря на дистрикта поне 1 седмица предварително)

• Камбана за край на срещата

• Приятелска вечеря (не е задължителна).

4.3. Желателно е да се уреди:

• Среща на Дистрикт гуверньора с кмета на града и/или областният управител (ако посещението е в областен център). Тези срещи имат за цел да популяризират Ротари и да се запознаят местните и държавни власти с дистрикт гуверньора, АДГ и президентите на клубове през съответната ротарианска година. На срещата президентите на клубове трябва да имат готовност да дискутират по проекти на клубовете и по въпроси за взаимодействието с местните власти в служба на обществото.

Наличието на такива срещи, както и времето за тяхното провеждане се уточняват допълнително от президента на клуба и дистрикт гуверньора.

Препоръчително е срещите с институции да са общи за всички клубове, ако в конкретното населено място има повече от 1 клуб.

• Среща с бенефициенти на успешни проекти, реализирани от клуба.

• Интервюта и други изяви в местните медии по преценка на клубния президент.

4.4. След срещата: информация и материали от посещението, както и публикации в медиите се поставят на сайта на дистрикта.

При въпроси и нужда от съдействие по повод срещата, обърнете се към вашия АДГ или към Пламен Цветков РК Русе Дунав - секретар на дистрикта и към Стоянка Георгиева, РК Бургас- председател на комитета за Публичен имидж.

Поздрави,

Митко Минев,
Гуверньор за 2019-20 на Дистрикт 2482 - България